Ericu950/Stoicheia-meter-silver huggingface dataset:
ἢ καὶ τὸ τοῦ Θεμιστοκλέους ἔχει λόγον , ἐρίσαι ποτὲ τὴν ὑστεραίαν πρὸς τὴν ἑορτήν , ἐκείνης μὲν ἀσχολίαν καὶ κόπον ἐχούσης πολύν , αὐτὴν δὲ παρέχουσαν μετὰ σχολῆς καὶ ἡσυχίας ἀπολαῦσαι τῶν παρεσκευασμένων πρὸς τὴν ἑορτὴν ἀποκρίνασθαι δὲ πρὸς ταῦτα τὴν ἑορτὴν ἀληθῆ λέγεις , ἀλλ ἐμοῦ μὴ γενομένης οὐ δ ἂν σὺ ἦσθα ;
ταῦτα δ ὁ Θεμιστοκλῆς πρὸς τοὺς αὖθις ἔλεγε στρατηγοὺς τῶν Ἀθηναίων ὡς οὐκ ἂν οὐδαμοῦ φανέντας , εἰ μὴ τὴν πόλιν αὐτὸς ἔσῳσεν .
ἐπεὶ τοίνυν πᾶσα μὲν ἀξία σπουδῆς ἀποδημία καὶ πρᾶξις οἰκονομίας δεῖται καὶ παρασκευῆς , Ῥωμαῖοι δὲ τὸ παλαιὸν ἐν ταῖς ἑορταῖς οὐδὲν ᾠκονόμουν οὐ δ ἐφρόντιζον ἀλλ ἢ περὶ τοὺς θεοὺς ἠσχολοῦντο καὶ τοῦτ ἔπραττον , ὥσπερ ἔτι νῦν προκηρύττουσιν οἱ ἱερεῖς ἐπὶ τὰς θυσίας βαδίζοντες , εἰκότως εὐθὺς οὐκ ἐξεδήμουν μετὰ τὰς ἑορτὰς οὐ δ ἔπραττον ἀπαράσκευοι γὰρ ἦσαν , ἀλλ ἐκφροντίζοντες οἴκοι καὶ παρασκευαζόμενοι τὴν ἡμέραν ἐκείνην διετέλουν .
ἢ καθάπερ ἔτι νῦν προσευξάμενοι καὶ προσκυνήσαντες ἐν τοῖς ἱεροῖς ἐπιμένειν καὶ καθίζειν εἰώθασιν , οὕτως οὐκ εὐθὺς ἐπέβαλλον ταῖς ἱεραῖς ἡμέραις τὰς ἐνεργούς , ἀλλ ἐποίουν τι διάλειμμα καὶ διάστημα , πολλὰ τῶν πραγμάτων δυσχερῆ καὶ ἀβούλητα φερόντων ;
διὰ τί λευκὰ φοροῦσιν ἐν τοῖς πένθεσιν αἱ γυναῖκες ἱμάτια καὶ λευκοὺς κεκρυφάλους ;
πότερον ὡς τοὺς μάγους φασὶν πρὸς τὸν Ἅιδην καὶ τὸ σκότος ἀντιταττομένους , τῷ δὲ φωτεινῷ καὶ λαμπρῷ συνεξομοιοῦντας ἑαυτοὺς τοῦτο ποιεῖν 0 ;
ἤ , καθάπερ τὸ σῶμα τοῦ τεθνηκότος ἀμφιεννύουσι λευκοῖς , καὶ τοὺς προσήκοντας ἀξιοῦσι ;
τὸ δὲ σῶμα κοσμοῦσιν οὕτως , ἐπεὶ μὴ δύνανται τὴν ψυχήν ·
βούλονται δ ἐκείνην λαμπρὰν καὶ καθαρὰν προπέμπειν , ὡς ἀφειμένην ἤδη καὶ διηγωνισμένην μέγαν ἀγῶνα καὶ ποικίλον .
ἢ τὸ μὲν λιτὸν ἐν τούτοις μάλιστα καὶ τὸ ἁπλοῦν πρέπει ;
τῶν δὲ βαπτῶν τὰ μὲν καὶ πολυτέλειαν ἐμφαίνει τὰ δὲ περιεργίαν 0 ·
οὐ γὰρ ἧττον ἔστι πρὸς τὸ μέλαν ἢ τὸ ἁλουργὸν εἰπεῖν , δολερὰ μὲν τὰ εἵματα , δολερὰ δὲ τὰ χρώματα 0 1 .
τὸ δ αὐτόχρουν μέλαν οὐχ ὑπὸ τέχνης ἀλλὰ φύσει , βαπτόν ἐστι , καὶ μεμειγμένον τῷ σκιώδει κεκράτηται .
μόνον οὖν τὸ λευκὸν εἰλικρινὲς καὶ ἀμιγὲς καὶ ἀμίαντόν ἐστι βαφῇ καὶ ἀμίμητον , οἰκειότατον οὖν τοῖς θαπτομένοις 0 .
καὶ γὰρ ὁ τεθνηκὼς ἁπλοῦν τι γέγονε καὶ ἀμιγὲς καὶ καθαρὸν , ἀτεχνῶς οὐδὲν ἀλλ ἢ φαρμάκου δευσοποιοῦ τοῦ σώματος ἀπηλλαγμένος .
ἐν δ Ἄργει λευκὰ φοροῦσιν ἐν τοῖς πένθεσιν , ὡς Σωκράτης φησίν , ὑδατόκλυστα .
διὰ τί πᾶν τεῖχος ἀβέβηλον καὶ ἱερὸν νομίζουσι , τὰς δὲ πύλας οὐ νομίζουσιν ;
ἦ καθάπερ ἔγραψε Βάρρων τὸ μὲν τεῖχος ἱερὸν δεῖ νομίζειν , ὅπως ὑπὲρ αὐτοῦ μάχωνται προθύμως καὶ ἀποθνήσκωσιν ;
οὕτω γὰρ δοκεῖ καὶ Ῥωμύλος ἀποκτεῖναι τὸν ἀδελφὸν ὡς ἄβατον καὶ ἱερὸν τόπον ἐπιχειροῦντα διαπηδᾶν καὶ ποιεῖν ὑπερβατὸν καὶ βέβηλον .
τὰς δὲ πύλας οὐχ οἷόν τ ἦν ἀφιερῶσαι , δι ὧν ἄλλα τε πολλὰ τῶν ἀναγκαίων καὶ τοὺς νεκροὺς ἐκκομίζουσιν .
ὅθεν οἱ πόλιν ἀπ ἀρχῆς κτίζοντες ὅσον ἂν μέλλωσι τόπον ἀνοικοδομεῖν ἐπίασιν ἀρότρῳ , βοῦν ἄρρενα καὶ θήλειαν ὑποζεύξαντες ·
ὅταν δὲ τὰ τείχη περιορίζωσι , τὰς τῶν πυλῶν χώρας διαμετροῦντες τὴν ὕνιν ὑφαιροῦσι , καὶ μεταφέρουσιν οὕτω τὸ ἄροτρον , ὡς τὴν ἀρουμένην πᾶσαν ἱερὰν καὶ ἄσυλον ἐσομένην .
διὰ τί τοὺς παῖδας , ὅταν ὀμνύωσι τὸν Ἡρακλέα , κωλύουσιν ὑπὸ στέγῃ τοῦτο ποιεῖν καὶ κελεύουσιν εἰς ὕπαιθρον προϊέναι ;
πότερον , ὡς ἔνιοι λέγουσιν , οὐκ οἰκουρίᾳ τὸν Ἡρακλέα χαίρειν ἀλλ ὑπαίθρῳ βίῳ καὶ θυραυλίαις νομίζοντες 0 ;
ἢ μᾶλλον , ὅτι τῶν θεῶν οὐκ ἐπιχώριος οὗτος ἀλλὰ πόρρωθεν καὶ ξένος 0 1 ;
οὐ δὲ γὰρ τὸν Διόνυσον ὀμνύουσιν ὑπὸ στέγῃ , ξένον ὄντα καὶ αὐτόν , εἴπερ ἐστὶ ἀπὸ Νύσης .
ἢ ταῦτα μὲν λέγεται , καὶ παίζεται πρὸς τοὺς παῖδας , ἄλλως δ ἐπίσχεσίς ἐστι τῆς πρὸς τὸν ὅρκον εὐχερείας καὶ ταχύτητος τὸ γιγνόμενον , ὡς Φαβωρῖνος ἔλεγε ;
τὸ γὰρ ὥσπερ ἐκ παρασκευῆς μέλλησιν ἐμποιεῖ καὶ βουλεύσασθαι δίδωσι .
συμβάλοιτο δ ἄν τις τῷ Φαβωρίνῳ πρὸς τὸ μὴ κοινὸν ἀλλ ἴδιον εἶναι τοῦ θεοῦ τούτου τὸ γιγνόμενον ἐκ τῶν περὶ Ἡρακλέους λεγομένων .
ἱστορεῖται γὰρ οὕτως εὐλαβὴς γεγονέναι πρὸς ὅρκον , ὥσθ ἅπαξ ὀμόσαι καὶ μόνῳ Φυλεῖ τῷ Αὐγέου ·
διὸ καὶ τὴν Πυθίαν προφέρειν τὰ ὅρκια πάντα Λακεδαιμονίοις ὡς ἐμπεδοῦσι λῷον εἴη καὶ ἄμεινον .
διὰ τί τὴν γαμουμένην οὐκ ἐῶσιν αὐτὴν ὑπερβῆναι τὸν οὐδὸν τῆς οἰκίας , ἀλλ ὑπεραίρουσιν οἱ προπέμποντες ;
πότερον ὅτι καὶ τὰς πρώτας γυναῖκας ἁρπάσαντες οὕτως εἰσήνεγκαν , αὐταὶ δ οὐκ εἰσῆλθον 0 ;
ἢ βούλονται δοκεῖν εἰσιέναι βιαζομένας οὐχ ἑκούσας , ὅπου μέλλουσι διαλύειν τὴν παρθενίαν ;
ἢ σύμβολόν ἐστι τοῦ μη δ ἐξιέναι δι αὐτῆς μη δὲ καταλιπεῖν τὴν οἰκίαν , εἰ μὴ βιασθείη , καθάπερ καὶ εἰσῆλθε βιασθεῖσα ;
καὶ γὰρ παρ ἡμῖν ἐν Βοιωτίᾳ καίουσι πρὸ τῆς θύρας τὸν ἄξονα τῆς ἁμάξης , ἐμφαίνοντες δεῖν τὴν νύμφην ἐμμένειν ὡς ἀνῃρημένου τοῦ ἀπάξοντος .
διὰ τί τὴν νύμφην εἰσάγοντες λέγειν κελεύουσιν , ὅπου σὺ Γάιος , ἐγὼ Γαΐα 0 1 .
πότερον ὥσπερ ἐπὶ ῥητοῖς εὐθὺς εἴσεισι τῷ κοινωνεῖν ἁπάντων καὶ συνάρχειν , καὶ τὸ μὲν δηλούμενόν ἐστιν ὅπου σὺ κύριος καὶ οἰκοδεσπότης , καὶ ἐγὼ κυρία καὶ οἰκοδέσποινα 0 1 ;
τοῖς δ ὀνόμασι τούτοις ἄλλως κέχρηνται κοινοῖς οὖσιν , ὥσπερ οἱ νομικοὶ Γάιον Σήιον καὶ Λούκιον Τίτιον , καὶ οἱ φιλόσοφοι Δίωνα καὶ Θέωνα παραλαμβάνουσιν 0 .
ἢ διὰ Γαΐαν Καικιλίαν καλὴν καὶ ἀγαθὴν γυναῖκα , τῶν Ταρκυνίου παίδων ἑνὶ συνοικήσασαν , ἧς ἐν τῷ τοῦ Σάγκτου ἱερῷ χαλκοῦς ἀνδριὰς ἕστηκεν 0 ;
ἔκειτο δὲ πάλαι καὶ σανδάλια καὶ ἄτρακτος , τὸ μὲν οἰκουρίας αὐτῆς , τὸ δ ἐνεργείας σύμβολον 0 .
διὰ τί ὁ πολυθρύλητος ᾄδεται Ταλάσιος ἐν τοῖς γάμοις ;
πότερον ἀπὸ τῆς ταλασίας 0 ;
καὶ γὰρ τὸν τάλαρον τάλασον ὀνομάζουσι ·
καὶ τὴν νύμφην εἰσάγοντες νάκος ὑποστρωννύασιν ·
αὐτὴ δ εἰσφέρει μὲν ἠλακάτην καὶ τὴν ἄτρακτον , ἐρίῳ δὲ τὴν θύραν περιστέφει , τοῦ ἀνδρός .
ἢ τὸ λεγόμενον ὑπὸ τῶν ἱστορικῶν ἀληθές , ὅτι νεανίας ἦν τις λαμπρὸς ἐν τοῖς πολεμικοῖς καὶ τ ἄλλα χρηστὸς ὄνομα Ταλάσιος 0 ;
ἐπεὶ δ ἥρπαζον οἱ Ῥωμαῖοι τὰς τῶν Σαβίνων θυγατέρας ἐλθούσας ἐπὶ θέαν , ἐκομίζετο τῷ Ταλασίῳ παρθένος ἐκπρεπὴς τὴν ὄψιν ὑπὸ δημοτικῶν τινων καὶ πελατῶν τοῦ Ταλασίου , βοώντων ὑπὲρ ἀσφαλείας καὶ τοῦ μηδένα πελάζειν μη δ ἀντιλαμβάνεσθαι τῆς παιδός , ὡς Ταλασίῳ γυνὴ φέροιτο .
τιμῶντες οὖν οἱ λοιποὶ τὸν Ταλάσιον καὶ συνευχόμενοι καὶ συνευφημοῦντες εἵποντο καὶ παρέπεμπον ·
ὅθεν , εὐτυχοῦς γάμου γενομένου , καὶ τοῖς ἄλλοις εἰθίσθησαν ἐπιφωνεῖν τὸν Ταλάσιον , ὥσπερ Ἕλληνες τὸν Ὑμέναιον 0 .
διὰ τί τοῦ Μαΐου μηνὸς περὶ τὴν πανσέληνον ἀπὸ τῆς ξυλίνης γεφύρας εἴδωλα ῥιπτοῦντες ἀνθρώπων εἰς τὸν ποταμὸν Ἀργείους τὰ ῥιπτούμενα καλοῦσιν ;
ἢ τὸ παλαιὸν οἱ περὶ τὸν τόπον οἰκοῦντες βάρβαροι τοὺς ἁλισκομένους Ἕλληνας οὕτως ἀπώλλυσαν ;
ἡρακλῆς δὲ θαυμασθεὶς ὑπ αὐτῶν ἔπαυσε μὲν τὴν ξενοκτονίαν , ἐδίδαξε δὲ τὸ ἔθος καὶ τὴν δεισιδαιμονίαν ἀπομιμουμένους εἴδωλα ῥιπτεῖν , Ἀργείους δὲ τοὺς Ἕλληνας οἱ παλαιοὶ πάντας ὁμαλῶς προσηγόρευον .
εἰ μὴ νὴ Δία τῶν Ἀρκάδων πολεμίους καὶ τοὺς Ἀργείους διὰ τὴν γειτνίασιν ἡγουμένων , οἱ περὶ Εὔανδρον ἐκ τῆς Ἑλλάδος φυγόντες καὶ κατοικήσαντες αὐτόθι τὴν μνησικακίαν καὶ τὴν ἔχθραν διεφύλαττον 0 .
διὰ τί τὸ παλαιὸν οὐκ ἐδείπνουν ἔξω χωρὶς τῶν υἱῶν ἔτι τὴν παιδικὴν ἡλικίαν ἐχόντων ;
ἢ τοῦτο μὲν καὶ Λυκοῦργος εἴθισε , τοὺς παῖδας ἐπεισάγων τοῖς φιδιτίοις , ὅπως ἐθίζωνται μὴ θηριωδῶς μη δ ἀτάκτως ἀλλὰ μετ εὐλαβείας ταῖς ἡδοναῖς προσφέρεσθαι , τοὺς πρεσβυτέρους οἷον ἐπισκόπους καὶ θεατὰς ἔχοντες 0 ;
οὐκ ἔλαττον δὴ τοῦτο καὶ τοὺς πατέρας αὐτοὺς μᾶλλον αἰδεῖσθαι καὶ σωφρονεῖν τῶν υἱῶν παρόντων 0 ·
ὅπου γὰρ ἀναισχυντοῦσι γέροντες , ὥς φησιν ὁ Πλάτων , ἐνταῦθ ἀνάγκη καὶ νέους ἀναισχυντοτάτους εἶναι 0 .
διὰ τί τῶν ἄλλων Ῥωμαίων ἐν τῷ Φεβρουαρίῳ μηνὶ ποιουμένων χοὰς καὶ ἐναγισμοὺς τοῖς τεθνηκόσι Δέκιμος Βροῦτος , ὡς Κικέρων ἱστόρηκεν , ἐν τῷ Δεκεμβρίῳ τοῦτ ἔπραττεν ;
ἦν δ οὗτος ὁ Λυσιτάνειαν ἐπελθὼν καὶ πρῶτος ἐπέκεινα στρατῷ διαβὰς τὸν τῆς Λήθης ποταμόν .
πότερον , ὥσπερ ἡμέρας ληγούσης καὶ μηνὸς φθίνοντος εἰώθασιν ἐναγίζειν οἱ πολλοί , λόγον ἔχει καὶ τοῦ ἐνιαυτοῦ καταστρέφοντος ἐν τῷ τελευταίῳ μηνὶ τιμᾶν τοὺς τεθνηκότας ;
ἔστι , δὲ τῶν μηνῶν τελευταῖος ὁ Δεκέμβριος .
ἢ χθονίων μὲν αἱ τιμαὶ θεῶν , τιμᾶν δὲ τοὺς χθονίους ὡραῖόν ἐστι , τῶν καρπῶν ἁπάντων εἰληφότων συντέλειαν 0 ;
ἤ ὅτε κινοῦσι τὴν γῆν ἀρχόμενοι σπόρου μεμνῆσθαι μάλιστα τῶν κάτω προσήκει ;
ἢ Κρόνῳ μὲν οὗτος ὁ μὴν ὑπὸ Ῥωμαίων καθιέρωται , Κρόνον δὲ τῶν κάτω θεῶν οὐ τῶν ἄνω νομίζουσιν ;
ἤ μεγίστης αὐτοῖς ἑορτῆς τῶν Κρονίων καθεστώσης καὶ συνουσίας τε πλείστας καὶ ἀπολαύσεις ἔχειν δοκούσης , ἔδοξε καὶ ταύτης ἀπονέμειν τινὰς ἀπαρχὰς τοῖς τεθνηκόσιν ;
ἢ τοῦτο , τὸ μόνον Βροῦτον ἐναγίζειν ἐν τῷ μηνὶ τούτῳ , καθόλου ψεῦδός ἐστι ;
καὶ γὰρ τῇ Λαρεντίᾳ ποιοῦσι τὸν ἐναγισμὸν καὶ χοὰς ἐπιφέρουσιν ἐπὶ τὸν τάφον τοῦ Δεκεμβρίου μηνός .
διὰ τί δὲ τὴν Λαρεντίαν , ἑταίραν γεγενημένην , οὕτω τιμῶσιν ;
ἄλλην γὰρ εἶναι Λαρεντίαν Ἄκκαν ἱστοροῦσι τὴν Ῥωμύλου τροφόν , ἣν τῷ Ἀπριλλίῳ μηνὶ τιμῶσι .
τῇ δ ἑταίρᾳ Λαρεντίᾳ Φαβόλαν ἐπίκλησιν εἶναι λέγουσιν , ἐγνωρίσθη δὲ διὰ τοιαύτην αἰτίαν .
ζάκορός τις Ἡρακλέους , ὡς ἔοικεν , ἀπολαύων σχολῆς ἔθος εἶχεν ἐν πεττοῖς καὶ κύβοις τὰ πολλὰ διημερεύειν ·
καί ποτε , τῶν εἰωθότων παίζειν σὺν αὐτῷ καὶ μετέχειν τῆς τοιαύτης διατριβῆς κατὰ τύχην μηδενὸς παρόντος , ἀδημονῶν τὸν θεὸν προυκαλεῖτο διαβαλέσθαι τοῖς κύβοις πρὸς αὐτὸν ὥσπερ ἐπὶ ῥητοῖς , νικήσας μὲν εὑρέσθαι τι παρὰ τοῦ θεοῦ χρηστόν , ἂν δὲ λειφθῇ , δεῖπνον αὐτὸς τῷ θεῷ παρασχεῖν καὶ μείρακα καλὴν συναναπαυσομένην 0 .
ἐκ τούτου δὲ τοὺς κύβους προθέμενος , τὸν μὲν ὑπὲρ ἑαυτοῦ , τὸν δ ὑπὲρ τοῦ θεοῦ βαλὼν ἐλείφθη 0 .
ταῖς οὖν προκλήσεσιν ἐμμένων τράπεζάν τε λαμπροτέραν παρεσκεύασε τῷ θεῷ , καὶ τὴν Λαρεντίαν παραλαβὼν ἐμφανῶς ἑταιροῦσαν εἱστίασε καὶ κατέκλινεν ἐν τῷ ἱερῷ καὶ τὰς θύρας ἀπιὼν ἔκλεισε .
λέγεται δὲ νύκτωρ ἐντυχεῖν αὐτῇ τὸν θεὸν οὐκ ἀνθρωπίνως καὶ κελεῦσαι βαδίζειν ἕωθεν εἰς ἀγοράν , ᾧ δ ἂν ἐντύχῃ πρώτῳ , προσέχειν μάλιστα καὶ ποιεῖσθαι φίλον .
ἀναστᾶσαν οὖν τὴν Λαρεντίαν βαδίζειν , καὶ συντυχεῖν τινι τῶν πλουσίων ἀγάμων δὲ καὶ παρηκμακότων ὄνομα Ταρρουτίῳ 0 ·
γνωρισθεῖσαν δὲ τούτῳ καὶ ζῶντος ἄρχειν τοῦ οἴκου καὶ κληρονομῆσαι τελευτήσαντος 0 ·
ὕστερον δὲ χρόνοις αὐτὴν τελευτῶσαν τῇ πόλει τὴν οὐσίαν ἀπολιπεῖν ·
διὸ τὰς τιμὰς ἔχειν ταύτας 0 .
διὰ τί πύλην μίαν θυρίδα καλοῦσι , τὴν γὰρ  φενέστραν  τοῦτο σημαίνει , καὶ παρ αὐτὴν ὁ καλούμενος Τύχης θάλαμός ἐστι ;
πότερον ὅτι Σέρβιος ὁ βασιλεὺς εὐτυχέστατος γενόμενος δόξαν ἔσχε τῇ Τύχῃ συνεῖναι φοιτώσῃ διὰ θυρίδος πρὸς αὐτόν 0 ;
ἢ τοῦτο μὲν μῦθός ἐστιν , ἐπεὶ δὲ Ταρκυνίου Πρίσκου τοῦ βασιλέως ἀποθανόντος ἡ γυνὴ Τανακυλλὶς ἔμφρων οὖσα καὶ βασιλικὴ διὰ θυρίδος προκύψασα τοῖς πολίταις ἐνέτυχε καὶ συνέπεισεν ἀποδεῖξαι βασιλέα τὸν Σέρβιον , ἔσχε ταύτην ὁ τόπος τὴν ἐπωνυμίαν ;
διὰ τί τῶν τοῖς θεοῖς ἀνατιθεμένων μόνα τὰ σκῦλα νενόμισται περιορᾶν ἀφανιζόμενα τῷ χρόνῳ , καὶ μή τε προκινεῖν μή τ ἐπισκευάζειν ;
πότερον ἵνα τὴν δόξαν οἰόμενοι τοῖς πρώτοις συνεκλιπεῖν ἀεί τι πρόσφατον ὑπόμνημα τῆς ἀρετῆς ζητῶσι κομίζειν 0 ;
ἢ μᾶλλον ὅτι τοῦ χρόνου τὰ σημεῖα τῆς πρὸς τοὺς πολεμίους διαφορᾶς ἀμαυροῦντος , αὐτοὺς ἀναλαμβάνειν καὶ καινοποιεῖν ἐπίφθονόν ἐστι καὶ φιλαπέχθημον 0 ;
οὐ δὲ γὰρ παρ Ἕλλησιν οἱ πρῶτοι λίθινον καὶ χαλκοῦν στήσαντες τρόπαιον εὐδοκιμοῦσιν .
διὰ τί Κόιντος Μέτελλος ἀρχιερεὺς γενόμενος καὶ τ ἄλλα δοκῶν φρόνιμος εἶναι καὶ πολιτικὸς ἀνὴρ ἐκώλυεν οἰωνίζεσθαι μετὰ τὸν Σεξτίλιον μῆνα τὸν νῦν Αὔγουστον προσαγορευόμενον ;
πότερον ὅτι καθάπερ ἡμέρας ἀκμαζούσης ἢ ἀρχομένης πράττομεν τὰ τοιαῦτα καὶ μηνὸς ἱσταμένου καὶ αὐξομένου , τὰς δ ἀποκλίτους ὡς ἀχρηματίστους φυλαττόμεθα , παραπλησίως τὸν μετὰ μῆνας ὀκτὼ χρόνον ὥσπερ ἑσπέραν τινὰ τοῦ ἐνιαυτοῦ καὶ δείλην ἀποκλίνοντος ἤδη καὶ φθίνοντος ἐνόμιζεν 0 1 ;
ἢ καὶ τοῖς ὄρνισι χρηστέον ἀκμαίοις καὶ τελείοις ;
εἰσὶ δὲ πρὸ τοῦ θέρους τοιοῦτοι ·
περὶ δὲ τὸ φθινόπωρον οἱ μὲν ἀσθενεῖς καὶ νοσώδεις , οἱ δὲ νεοττοὶ καὶ ἀτελεῖς , οἱ δὲ παντάπασι φροῦδοι διὰ τὴν ὥραν ἐκτοπίζοντες 0 1 .
διὰ τοῖς μὴ στρατευομένοις μὲν ἐν στρατοπέδῳ δ ἄλλως ἀναστρεφομένοις οὐκ ἐξῆν ἄνδρα βαλεῖν πολέμιον οὐ δὲ τρῶσαι ;
καὶ τοῦτο Κάτων ὁ πρεσβύτης ἐν ἐπιστολῇ τινι δεδήλωκε , γράφων πρὸς τὸν υἱὸν καὶ κελεύων , εἰ παρεθείη τῆς στρατείας ἀποπληρώσας τὸν χρόνον , ὑποστρέφειν ·
ἢ προσμένοντα λαβεῖν παρὰ τοῦ στρατηγοῦ τὸ ἐξεῖναι τρῶσαι καὶ ἀνελεῖν πολέμιον .
πότερον ὅτι τὴν ἀνάγκην μόνην ἐξουσίαν εἶναι δεῖ τοῦ ἀνελεῖν ἄνθρωπον , ὁ δ ἄνευ νόμου καὶ προστάγματος τοῦτο ποιῶν ἀνδροφόνος ἐστί 0 ;
διὸ καὶ Χρυσάνταν ἐπῄνεσεν ὁ Κῦρος , ὅτι μέλλων ἀναιρεῖν πολέμιον καὶ τὴν κοπίδα διηρμένος , ἀκούσας τὸ ἀνακλητικὸν ἀφῆκε τὸν ἄνδρα καὶ οὐκ ἔπαισεν ὡς κεκωλυμένος .
ἢ δεῖ τὸν συνιστάμενον πολεμίοις καὶ μαχόμενον , ἂν ἀποδειλιάσῃ , μὴ ἀνυπεύθυνον εἶναι μη δ ἀθῷον ;
οὐ γὰρ οὕτω βαλών τινα καὶ τρώσας ὠφέλησεν , ὡς φυγὼν καὶ ἀναχωρήσας ἔβλαψεν .
ὁ μὲν οὖν ἀφειμένος στρατείας ἀπήλλακται τῶν στρατιωτικῶν νόμων ·
ὁ δ αἰτησάμενος τὸ πράττειν τὰ τῶν στρατευομένων πάλιν ἑαυτὸν ὑπεύθυνον τῷ νόμῳ καὶ τῷ στρατηγῷ δέδωκεν .
διὰ τί τῷ ἱερεῖ τοῦ Διὸς οὐκ ἔξεστιν ἐν ὑπαίθρῳ ἀλείφεσθαι ;
πότερον ὅτι καὶ παῖδας γυμνοῦσθαι πατρὸς ὁρῶντος καὶ πενθεροῦ γαμβρὸν οὐχ ὅσιον ἦν οὐ δὲ καλόν , οὐ δὲ συνελούοντο τὸ παλαιὸν ἀλλήλοις 0 ;
πατὴρ δ ὁ Ζεὺς καὶ τὸ ἐν ὑπαίθρῳ μάλιστά πως εἶναι δοκεῖ τοῦ Διὸς ἐνώπιον 0 .
ἤ , καθάπερ ἐν ναῷ καὶ ἱερῷ γυμνοῦν ἑαυτὸν ἀθέμιτόν ἐστιν , οὕτω τὸν ὕπαιθρον ἀέρα καὶ τὸν ὑπουράνιον , ὄντα καὶ θεῶν καὶ δαιμόνων μεστόν , ἐξευλαβοῦντο ;
διὸ καὶ τὰ πολλὰ τῶν ἀναγκαίων ὑπὸ στέγῃ δρῶμεν ἐπικρυπτόμενοι καὶ ἐπικαλυπτόμενοι ταῖς οἰκίαις πρὸς τὸ θεῖον .
ἢτὰ μὲν μόνῳ τῷ ἱερεῖ , τὰ δὲ πᾶσιν ὑπὸ τοῦ νόμου προστέτακται διὰ τοῦ ἱερέως ;
διὸ καὶ παρ ἡμῖν τὸ μὲν στεφανηφορεῖν καὶ κομᾶν καὶ μὴ σιδηροφορεῖν μη δὲ τοῖς Φωκέων ὅροις ἐμβαίνειν ἴδια λειτουργήματα τοῦ ἄρχοντός ἐστι ·
τὸ δ ὀπώρας μὴ γεύεσθαι πρὸ ἰσημερίας μετοπωρινῆς μη δ ἄμπελον τέμνειν πρὸ ἰσημερίας ἐαρινῆς ὁμοῦ τι πᾶσι δηλοῦται διὰ τοῦ ἄρχοντος ·
ἑκατέρου γὰρ ὁ καιρὸς ἐκεῖνός ἐστι .
τὸν αὐτὸν οὖν τρόπον , ὡς ἔοικε , καὶ τοῦ παρὰ Ῥωμαίοις ἱερέως ἴδιόν ἐστι τὸ μή θ ἵππῳ χρῆσθαι μή τε πλείονας νύκτας ἀποδημεῖν τριῶν μή τ ἀποτίθεσθαι τὸν πῖλον , ἀφ οὗ καὶ φλᾶμεν κέκληται .
πολλὰ δ ἄλλα δηλοῦται πᾶσι διὰ τοῦ ἱερέως ·
ὧν ἕν ἐστι καὶ τὸ ἐν ὑπαίθρῳ μὴ ἀλείφεσθαι .
τὸ γάρ ξηραλοιφεῖν ὑφεωρῶντο Ῥωμαῖοι σφόδρα , καὶ τοῖς Ἕλλησιν οἴονται μηδὲν οὕτως αἴτιον δουλείας γεγονέναι καὶ μαλακίας ὡς τὰ γυμνάσια καὶ τὰς παλαίστρας πολὺν ἄλυν καὶ σχολὴν ἐντικτούσας ταῖς πόλεσι καὶ κακοσχολίαν καὶ τὸ παιδεραστεῖν καὶ τὸ διαφθείρειν τὰ σώματα τῶν νέων ὕπνοις καὶ περιπάτοις καὶ κινήσεσιν εὐρύθμοις καὶ διαίταις ἀκριβέσιν , ὑφ ὧν ἔλαθον ἐκρυέντες τῶν ὅπλων καὶ ἀγαπήσαντες ἀνθ ὁπλιτῶν καὶ ἱππέων ἀγαθῶν εὐτράπελοι καὶ παλαιστρῖται καλοὶ λέγεσθαι 0 .
ταῦτα γοῦν ἔργον ἐστὶν ἀποφυγεῖν εἰς ὕπαιθρον ἀποδυομένους ·
οἱ δὲ κατ οἰκίαν ἀλειφόμενοι καὶ θεραπεύοντες ἑαυτοὺς οὐδὲν ἁμαρτάνουσι .
διὰ τί τὸ παλαιὸν νόμισμα πῇ μὲν εἶχεν Ἰανοῦ διπρόσωπον εἰκόνα , πῇ δὲ πλοίου πρύμναν ἢ πρῷραν ἐγκεχαραγμένην 0 1 ;
πότερον ὡς οἱ πολλοὶ λέγουσιν ἐπὶ τιμῇ τοῦ Κρόνου πλοίῳ διαπεράσαντος εἰς Ἰταλίαν 0 ;
ἢ τοῦτο μὲν ἔστιν ἐπὶ πολλῶν λέγειν , καὶ γὰρ Ἰανὸς καὶ Εὔανδρος καὶ Αἰνείας ἐκ θαλάττης προσεκομίσθησαν , ἐκεῖνο δ 0 .
ἄν τις μᾶλλον εἰκάσειεν ὅτι τὰ μὲν καλὰ ταῖς πόλεσίν ἐστι τὰ δ ἀναγκαῖα 0 ·
καὶ μέγιστον τῶν μὲν καλῶν ἡ εὐνομία , τῶν δ ἀναγκαίων ἡ εὐπορία 0 1 ·
ἐπεὶ τοίνυν εὐκοσμίαν μὲν Ἰανὸς κατέστησεν αὐτοῖς ἐξημερώσας τὸν βίον , ἀφθονίαν δὲ παρέχει , τῶν ἀναγκαίων ὁ ποταμὸς πλόιμος ὢν καὶ τὰ μὲν ἐκ θαλάττης τὰ δ ἀπὸ τῆς χώρας κατακομίζων , σύμβολον ἔσχε τὸ νόμισμα τοῦ μὲν νομοθέτου τὸ δίμορφον ὡς εἴρηται διὰ τὴν μεταβολήν , τοῦ δὲ ποταμοῦ τὸ πορθμεῖον 0 1 .
ἑτέρῳ δ ἐχρήσαντο νομίσματι βοῦν ἔχοντι καὶ πρόβατον καὶ ὗν παράσημον , εὐποροῦντες ἀπὸ τῶν θρεμμάτων μάλιστα καὶ τὴν περιουσίαν ἀπὸ τούτων ἔχοντες ·
διὸ καὶ τῶν ὀνομάτων πολλὰ τοῖς παλαιοῖς , Συίλλιοι καὶ Βουβολκοὶ καὶ Πόρκιοι ἦσαν , ὡς Φενεστέλλας εἴρηκεν .
διὰ τί τῷ τοῦ Κρόνου ναῷ χρῶνται ταμιείῳ τῶν δημοσίων χρημάτων , ἅμα δὲ καὶ φυλακτηρίῳ τῶν συμβολαίων ;
πότερον ὅτι δόξα κατεῖχε καὶ λόγος οὐκ εἶναι πλεονεξίαν ἐν ἀνθρώποις οὐ δ ἀδικίαν Κρόνου βασιλεύοντος , ἀλλὰ πίστιν καὶ δικαιοσύνην 0 ;
ἢ ὅτι καρπῶν εὑρετὴς καὶ γεωργίας ἡγεμὼν ὁ θεός 0 1 ;
ἡ γὰρ ἅρπη τοῦτο σημαίνει καὶ οὐχ ὡς γέγραφεν Ἀντίμαχος Ἡσιόδῳ πειθόμενος λέχρις δὲ δρεπάνῳ τέμνων ἀπὸ μήδεα πατρὸς οὐρανοῦ Ἀκμονίδεω λάσιος Κρόνος ἀντιτέτυκτο 0 .
καρπῶν δ ἀφθονία καὶ διάθεσις γένεσίς ἐστι νομίσματος · ·
διὸ τὸν αἴτιον καὶ φύλακα ποιοῦνται τῆς εὐδαιμονίας .
μαρτυρεῖ δὲ τούτῳ τὸ τὰς ἀγομένας δι ἐννέα ἡμερῶν ἐπ ἀγορὰν συνόδους , νουνδίνας δὲ καλουμένας , ἱερὰς τοῦ Κρόνου νομίζεσθαι ·
πράσεως γὰρ καὶ ὠνῆς περιουσία καρπῶν ἀρχὴν παρέσχεν .
ἤ ταῦτα μέν ἐστι παλαιά , πρῶτος δὲ ταμιεῖον ἀπέδειξε τὸ Κρόνιον , τῶν βασιλέων καταλυθέντων , Οὐαλέριος Ποπλικόλας πειθόμενος εὐερκῆ καὶ καταφανῆ καὶ δυσεπιβούλευτον εἶναι τὸν τόπον ;
διὰ τί δ οἱ πρεσβεύοντες εἰς Ῥώμην ὁποθενοῦν ἐπὶ τὸν τοῦ Κρόνου ναὸν βαδίζοντες ἀπογράφονται πρὸς τοὺς ἐπάρχους τοῦ ταμιείου ;
πότερον ὡς ξένου τοῦ Κρόνου γενομένου καὶ διὰ τοῦτο τοῖς ξένοις χαίροντος , ἢ καὶ τοῦτο λύεται τῇ ἱστορίᾳ ;
τὸ γὰρ παλαιὸν , ὡς ἔοικεν , οἱ ταμίαι ξένια τοῖς πρεσβεύουσιν ἔπεμπον ἐκαλεῖτο δὲ λαύτια τὰ πεμπόμενα , καὶ νοσούντων ἐπεμέλοντο καὶ τελευτήσαντας ἔθαπτον ἐκ δημοσίου ·
νῦν δ ὑπὸ πλήθους τῶν ἀφικνουμένων πρέσβεων ἐκλέλειπται τὸ τῆς δαπάνης , μένει δ ἔτι τὸ τοῖς ἐπάρχοις τοῦ ταμιείου προεντυγχάνειν διὰ τῆς ἀπογραφῆς .
διὰ τί τῷ ἱερεῖ τοῦ Διὸς οὐκ ἔξεστιν ὀμόσαι ;
πότερον ὅτι βάσανός τις ἐλευθέρων ὁ ὅρκος ἐστί , δεῖ δ ἀβασάνιστον εἶναι καὶ τὸ σῶμα καὶ τὴν ψυχὴν τοῦ ἱερέως 0 ;
ἢ ὅτι περὶ μικρῶν ἀπιστεῖσθαι τὸν τὰ θεῖα καὶ μέγιστα πεπιστευμένον οὐκ εἰκός ἐστιν 0 ;
ἢ ὅτι πᾶς ὅρκος εἰς κατάραν τελευτᾷ τῆς ἐπιορκίας , κατάρα δὲ δύσφημον καὶ σκυθρωπόν 0 1 ;
ὅθεν οὐ δ ἄλλοις ἐπαρᾶσθαι νομίζεται τοὺς ἱερεῖς .
ἐπῃνέθη γοῦν Ἀθήνησιν ἡ ἱέρεια μὴ θελήσασα καταράσασθαι τῷ Ἀλκιβιάδῃ τοῦ δήμου κελεύοντος ·
ἔφη γὰρ εὐχῆς οὐ κατάρας ἱέρεια γεγονέναι .
ἢ κοινὸς ὁ τῆς ἐπιορκίας κίνδυνος , ἂν ἀνὴρ ἀσεβὴς καὶ ἐπίορκος εὐχῶν κατάρχηται καὶ ἱερῶν ὑπὲρ τῆς πόλεως 0 ;
διὰ τί τῶν Οὐενεραλίων τῇ ἑορτῇ πολὺν οἶνον ἐκχέουσιν ἐκ τοῦ ἱεροῦ τῆς Ἀφροδίτης ;
πότερον , ὡς οἱ πλεῖστοι λέγουσι , Μεζέντιος ὁ Τυρρηνῶν στρατηγὸς ἔπεμψε πρὸς Αἰνείαν σπενδόμενος ἐπὶ τῷ λαβεῖν τὸν ἐπέτειον οἶνον ;
ἀρνησαμένου δ ἐκείνου , τοῖς Τυρρηνοῖς ὑπέσχετο κρατήσας μάχῃ δώσειν τὸν οἶνον Αἰνείας δὲ τὴν ὑπόσχεσιν αὐτοῦ πυθόμενος τοῖς θεοῖς τὸν οἶνον καθιέρωσε , καὶ μετὰ τὸ νικῆσαι συναγαγὼν τὸ καρπευθὲν ἐξέχεε πρὸ τοῦ ἱεροῦ τῆς Ἀφροδίτης .
ἢ καὶ τοῦτο σύμβολόν ἐστι τοῦ χρῆναι νήφοντας ἑορτάζειν ἀλλὰ μὴ μεθύοντας , ὡς τῶν θεῶν μᾶλλον τοῖς ἐκχέουσι χαιρόντων τὸν πολὺν ἄκρατον ἢ τοῖς πίνουσι 0 1 ;
διὰ τί τὸν τῆς Ὅρτας ναὸν ἀνεῳγμένον εἶχον οἱ παλαιοὶ διὰ παντός ;
πότερον , ὡς Ἀντίστιος Λαβεὼν ἱστόρηκε , τοῦ παρορμᾶν ὁρτάρι λεγομένου , τὴν οἷον ἐγκελευομένην πρὸς τὰ καλὰ καὶ παρορμῶσαν θεὸν Ὅρταν λεγομένην ᾤοντο δεῖν ὡς ἐνεργὸν ἀεὶ μηδέποτε μέλλειν μη δ ἀποκεκλεῖσθαι μη δ ἐλινύειν 0 ;
ἢ μᾶλλον ὡς νῦν ὀνομάζουσιν αὐτὴν Ὥραν μηκυνομένης τῆς προτέρας συλλαβῆς , ἐπιστρεφῆ τινα καὶ πολυωρητικὴν θεόν , ἣν διαφυλακτικὴν καὶ φροντιστικὴν οὖσαν οὐδέποτε ῥᾴθυμον οὐ δ ὀλίγωρον εἶναι τῶν ἀνθρωπίνων ἐνόμιζον ;
ἤ , καθάπερ ἄλλα πολλά , καὶ τοῦτο τῶν Ἑλληνικῶν ὀνομάτων ἐστὶ καὶ δηλοῖ θεὸν ἐπισκοποῦσαν καὶ ἐφορῶσαν 0 ;
ὅθεν ὡς ἀκοιμήτου καὶ ἀύπνου διὰ παντὸς ἀνεῳγμένον ἦν τὸ ἱερὸν αὐτῆς .
εἰ μέντοι τὴν ὥραν ὀρθῶς ὁ Λαβεὼν ἀπὸ τοῦ παρορμᾶν ὠνομάσθαι δέδειχε , σκόπει μὴ τὸν ὡράτωρα προτρεπτικόν τινα καὶ παρορμητικὸν ὄντα σύμβουλον ἢ δημαγωγὸν οὕτως ὠνομάσθαι φατέον , οὐκ ἀπὸ τῆς ἀρᾶς καὶ εὐχῆς ὡς ἔνιοι λέγουσι .
διὰ τί τὸ τοῦ Ἡφαίστου ἱερὸν ἔξω πόλεως ὁ Ῥωμύλος ἱδρύσατο ;
πότερον διὰ τὴν μυθολογουμένην πρὸς Ἄρη ζηλοτυπίαν τοῦ Ἡφαίστου δι Ἀφροδίτην υἱὸς εἶναι δοκῶν Ἄρεος οὐκ ἐποιήσατο σύνοικον οὐ δ ὁμόπολιν αὐτόν ;
ἢ τοῦτο μὲν ἀβέλτερον , ᾠκοδομήθη δ ὁ ναὸς ἐξ ἀρχῆς συνέδριον καὶ βουλευτήριον ἀπόρρητον αὐτῷ μετὰ Τατίου τοῦ συμβασιλεύσαντος , ὅπως συνιόντες ἐνταῦθα μετὰ τῶν γερόντων ἄνευ τοῦ παρενοχλεῖσθαι καθ ἡσυχίαν βουλεύοιντο περὶ τῶν πραγμάτων 0 ;
ἢ πρὸς ἐμπρησμὸν ἄνωθεν ἐπισφαλῶς τῆς Ῥώμης ἐχούσης , ἔδοξε τιμᾶν μὲν ἐξοικίσαι δὲ τῆς πόλεως τὸν θεόν ;
διὰ τί τῇ τῶν Κωνσυαλίων ἑορτῇ καὶ τοὺς ἵππους καὶ τοὺς ὄνους στεφανοῦσι καὶ σχολάζειν ἐῶσι ;
πότερον ὅτι Ποσειδῶνι μὲν ἄγουσιν Ἱππείῳ τὴν ἑορτήν , ὁ δ ὄνος τῷ ἵππῳ συναπολαύει καὶ συμμετέχει τῆς ἀδείας 0 1 ;
ἢ ὅτι , ναυτιλίας φανείσης καὶ κομιδῆς κατὰ θάλατταν , ὑπῆρξέ τις ἀμωσγέπως ῥᾳστώνη καὶ ἀνάπαυσις τοῖς ὑποζυγίοις 0 ;
διὰ τί τοὺς παραγγέλλοντας ἀρχὴν ἔθος ἦν ἐν ἱματίῳ τοῦτο ποιεῖν ἀχίτωνας , ὡς Κάτων ἱστόρηκε ;
πότερον ἵνα μὴ δεκάζωσιν ἀργύριον ἐν τῷ κόλπῳ κομίζοντες 0 ;
ἢ μᾶλλον ὅτι τοὺς ἀξίους ἄρχειν οὐ γένεσιν οὐ δὲ χρήμασιν οὐ δὲ δόξαις ἀλλὰ τραύμασι καὶ ὠτειλαῖς ἔκρινον 0 ;
ὅπως οὖν ταῦτα καθορῷτο τοῖς ἐντυγχάνουσιν , ἀχίτωνες ἐπὶ τὰς παραγγελίας κατῄεσαν ;
ἢ καθάπερ τῷ δεξιοῦσθαι καὶ παρακαλεῖν καὶ ὑποπίπτειν , οὕτω τῇ γυμνότητι ταπεινοῦντες ἑαυτοὺς ἐδημαγώγουν 0 ;
διὰ τί ὁ ἱερεὺς τοῦ Διός , ἀποθανούσης αὐτῷ τῆς γυναικὸς , ἀπετίθετο τὴν ἀρχήν , ὡς Ἀτήιος ἱστόρηκε ;
πότερον ὅτι τοῦ μὴ λαβόντος ὁ λαβὼν εἶτ ἀποβαλὼν γυναῖκα γαμετὴν ἀτυχέστερος 0 1 ;
ὁ μὲν γὰρ τοῦ γεγαμηκότος οἶκος τέλειος , ὁ δὲ τοῦ γήμαντος εἶτ ἀποβαλόντος οὐκ ἀτελὴς μόνον ἀλλὰ καὶ πεπηρωμένος 0 1 .
ἤ συνιερᾶται μὲν ἡ γυνὴ τῷ ἀνδρί , ὡς καὶ πολλὰ τῶν ἱερῶν οὐκ ἔστι δρᾶσαι μὴ γαμετῆς συμπαρούσης , τὸ δὲ γαμεῖν εὐθὺς ἑτέραν ἀποβαλόντα τὴν προτέραν οὔ τ ἴσως δυνατὸν οὔ τ ἄλλως ἐπιεικές 0 ;
ὅθεν οὐ δ ἀποπέμψασθαι πρότερον ἐξῆν , οὐ δὲ νῦν , ὡς ἔοικεν , ἔξεστιν , ἀλλ ἐφ ἡμῶν ἐπέτρεψεν ἐντευχθεὶς Δομετιανός .
οἱ δ ἱερεῖς παρεγένοντο τῇ τοῦ γάμου διαλύσει , πολλὰ φρικώδη καὶ ἀλλόκοτα καὶ σκυθρωπὰ δρῶντες .
ἧττον δ ἄν τις τοῦτο θαυμάσειε προσιστορήσας ὅτι καὶ τῶν τιμητῶν θατέρου τελευτήσαντος ἔδει καὶ τὸν ἕτερον πεπαῦσθαι τῆς ἀρχῆς ·
ἀποθανόντος δὲ τιμητοῦ Λιβίου Δρούσου Σκαῦρος Αἰμίλιος συνάρχων οὐκ ἐβούλετο τὴν ἀρχὴν ἀπείπασθαι , μέχρι οὗ τῶν δημάρχων τινὲς αὐτὸν ἐκέλευον εἰς τὸ δεσμωτήριον ἀπάγεσθαι .
διὰ τί τῶν Λαρητῶν , οὓς ἰδίως πραιστίτεις καλοῦσι , τούτοις κύων παρέστηκεν , αὐτοὶ δὲ κυνῶν διφθέραις ἀμπέχονται ;
ἢ πραιστίτεις μὲν οἱ προεστῶτές εἰσι , τοὺς δὲ προεστῶτας οἴκου φυλακτικοὺς εἶναι προσήκει , καὶ φοβεροὺς μὲν τοῖς ἀλλοτρίοις , ὥσπερ ὁ κύων ἐστίν , ἠπίους δὲ καὶ πράους τοῖς συνοικοῦσιν 0 ;
ἢ μᾶλλον , ὃ λέγουσιν ἔνιοι Ῥωμαίων , ἀληθές ἐστι καί , καθάπερ οἱ περὶ Χρύσιππον οἴονται φιλόσοφοι φαῦλα δαιμόνια περινοστεῖν , οἷς οἱ θεοὶ δημίοις χρῶνται καὶ κολασταῖς ἐπὶ τοὺς ἀνοσίους καὶ ἀδίκους ἀνθρώπους , οὕτως οἱ Λάρητες ἐριννυώδεις τινές εἰσι καὶ ποίνιμοι δαίμονες , ἐπίσκοποι βίων καὶ οἴκων 0 ;
διὸ καὶ κυνῶν δέρμασιν ἀμπέχονται , καὶ κύων πάρεδρός ἐστιν , ὡς δεινοῖς οὖσιν ἐξιχνεῦσαι καὶ μετελθεῖν τοὺς πονηρούς .
διὰ τί τῇ καλουμένῃ Γενείτῃ Μάνῃ κύνα θύουσι καὶ κατεύχονται μηδένα χρηστὸν ἀποβῆναι τῶν οἰκογενῶν ;
ἢ ὅτι δαίμων ἐστὶν ἡ Γενείτα περὶ τὰς γενέσεις καὶ τὰς λοχείας τῶν φθαρτῶν 0 ;
ῥύσιν γάρ τινα σημαίνει τ οὔνομα καὶ γένεσιν ἢ ῥέουσαν γένεσιν .
ὥσπερ οὖν οἱ Ἕλληνες τῇ Ἑκάτῃ , καὶ τῇ Γενείτῃ κύνα Ῥωμαῖοι θύουσιν ὑπὲρ τῶν οἰκογενῶν 0 .
ἀργείους δὲ Σωκράτης φησὶ τῇ Εἰλιονείᾳ κύνα θύειν διὰ τὴν ῥᾳστώνην τῆς λοχείας .
τὸ δὲ τῆς εὐχῆς πότερον οὐκ ἐπ ἀνθρώπων ἐστὶν οἰκογενῶν , μηδένα χρηστὸν γενέσθαι ἀλλὰ κυνῶν 0 ;
χαλεποὺς γὰρ εἶναι δεῖ καὶ φοβεροὺς τοὺς κύνας .
ἤ διὰ τὸ χρηστοὺς κομψῶς λέγεσθαι τοὺς τελευτῶντας αἰνιττόμενοι , διὰ τῆς εὐχῆς αἰτοῦνται μηδένα τῶν συνοίκων ἀποθανεῖν ;
οὐ δεῖ δὲ τοῦτο θαυμάζειν ·
καὶ γὰρ Ἀριστοτέλης ἐν ταῖς Ἀρκάδων πρὸς Λακεδαιμονίους συνθήκαις γεγράφθαι φησὶ μηδένα χρηστὸν ποιεῖν βοηθείας χάριν τοῖς λακωνίζουσι τῶν Τεγεατῶν , ὅπερ εἶναι μηδένα ἀποκτιννύναι .
διὰ τί τοῖς Καπετωλίοις θέας ἄγοντες ἔτι νῦν κηρύττουσι Σαρδιανοὺς ὠνίους , καὶ γέρων τις ἐπὶ χλευασμῷ προάγεται παιδικὸν ἐναψάμενος περιδέραιον , ὃ καλοῦσι βοῦλλαν ;
ἢ ὅτι Ῥωμύλῳ πολὺν χρόνον ἐπολέμησαν οἱ λεγόμενοι Οὐήιοι Τυρρηνῶν , καὶ ταύτην τὴν πόλιν ἐσχάτην εἷλε , καὶ πολλοὺς αἰχμαλώτους ἀπεκήρυξε μετὰ τοῦ βασιλέως ἐπισκώπτων αὐτοῦ τὴν ἠλιθιότητα καὶ τὴν ἀβελτερίαν ;
ἐπεὶ δὲ Λυδοὶ μὲν ἦσαν οἱ Τυρρηνοὶ ἐξ ἀρχῆς , Λυδῶν δὲ μητρόπολις αἱ Σάρδεις , οὕτω τοὺς Οὐηίους ἀπεκήρυττον 0 ·
καὶ μέχρι νῦν ἐν παιδιᾷ τὸ ἔθος διαφυλάττουσι .
διὰ τί τὰ κρεοπώλια μάκελλα καὶ μακέλλας καλοῦσι ;
πότερον ἀπὸ τῶν μαγείρων τ οὔνομα διαφθαρέν , ὥσπερ ἄλλα πολλά , τῇ συνηθείᾳ κεκράτηκε ;
καὶ γὰρ τὸ κάππα πρὸς τὸ γάμμα συγγένειαν ἔχει παρ αὐτοῖς ·
ἀψὲ γὰρ ἐχρήσαντο τῷ γάμμα Καρβιλίου Σπορίου προσεξευρόντος ·
καὶ τὸ λάμβδα πάλιν τοῖς ἀπολισθάνουσι τοῦ ρδι ἀμβλύτητα τῆς γλώττης ὑπόκειται τραυλιζόμενον .
ἢ καὶ τοῦτο λυτέον τῇ ἱστορίᾳ ;
λέγεται γὰρ ἐν Ῥώμῃ βίαιον ἄνδρα καὶ λῃστρικὸν γενόμενον καὶ περικόψαντα πολλοὺς , Μάκελλον τ οὔνομα , μόγις ἁλῶναι καὶ κολασθῆναι ·
ἐκ δὲ τῶν χρημάτων αὐτοῦ δημόσιον οἰκοδομηθῆναι κρεοπώλιον ἀπ ἐκείνου κτησάμενον τὴν προσηγορίαν .
διὰ τί ταῖς Ἰανουαρίαις εἰδοῖς περιιέναι δέδοται τοῖς αὐληταῖς τὴν πόλιν ἐσθῆτας γυναικείας φοροῦντας ;
ἢ διὰ τὴν λεγομένην αἰτίαν 0 ;
μεγάλας γάρ , ὡς ἔοικε , τιμὰς ἐκαρποῦντο , τοῦ βασιλέως Νομᾶ δόντος αὐτοῖς διὰ τὴν πρὸς τὸ θεῖον ὁσιότητα ·
ταύτας δ ὕστερον ἀφαιρεθέντες ὑπὸ τῆς ἀνθυπατικῆς δεκαδαρχίας ἀπεχώρησαν ἐκ τῆς πόλεως .
ἦν οὖν ἐπιζήτησις αὐτῶν καί τις ἥπτετο δεισιδαιμονία τῶν ἱερέων ἄναυλα θυόντων .